1.1.1.2. Seg tama n Tutlayt - Ma nuɣal ɣer tama n tutlayt, ad naf tutlayt i yessexdem umselɣu deg temnaḍt n At Ḥewwa d tin yessexdem umselɣu n temnaḍt n Ḥiẓer d tid yemgaraden s waṭas acku di Ḥiẓer seqdacen awalen n teqbaylit maca deg At Ḥewwa seqdacen tacenwit, maca tutlayt-nsen d tutlayt tamserreḥt, tushilt i yezmer yal amdan ad ten-t-ifhem ama d wid meqqren ama d wid meẓẓiyen imeslayen i yellan di temnaḍt n yicenwiyen n At Ḥewwa mxalafen ɣef imeslayen i yellan ɣer iqbayliyen n Ḥiẓer, ad naf imeslayen-nni sɛan anamek nniḍen di yal temnaḍt, yal yiwen amek i t-yefhem amedya ad naf di temnaḍt n Ḥiẓer qqaren: Tameṭṭut, Yiwet, Taqrurt.atg.